Kåringen av prisen skal skje etter følgende vedtatte statutter, vedtatt av YON, sak 04/13:

Revidert: 15.03.2021

*§ 1 Nordland fylkeskommune ved yrkesopplæringsnemnda kan hvert år dele ut en lærlingepris en lærling/lærekandidat av hvert kjønn som har utmerket seg spesielt i forhold til den innsats som vedkommende har vist gjennom opplæringsløpet, inklusiv fag- / svenneprøven og kompetanseprøve. Lærlingeprisen skal være en ekstra påskjønnelse til en lærling/lærekandidat som gjør seg ekstra bemerket ut fra sine faglige interesser og dyktighet for faget.*

*§ 2 Prisen er forbeholdt lærlinger/lærekandidater som i løpet av foregående år (innen 31.12) har bestått fag-eller svenneprøve. Prøven må være avlagt i Nordland fylke.*

*§ 3 Prisen er knyttet til kalenderåret, og deles ut det påfølgende år, fortrinnsvis under*

*utdeling av fag- og svennebrev og kompetansebrev.*

*§ 4 Det er prøvenemndene, andre organisasjoner, videregående skoler, opplæringskontor og bedrifter som har forslagsrett på kandidater til prisen. Forslaget må begrunnes og sendes Yrkesopplæringsnemnda innen 1.februar påfølgende år.*

*§ 5 Som kriterier for tildeling av prisen kan vurderes hvordan lærlingen/lærekandidaten har fremstått i hele opplæringsløpet, i det å oppnå læreplass eller kan vise til en særdeles dyktig gjennomført fag eller svenneprøve der det legges vekt på faglige kunnskaper og ferdigheter utenom det vanlige. I det ligger positive egenskaper som: håndlag, nøyaktighet, flid, effektivitet, ressursbruk og orden. Dette innebærer en helhetsvurdering av kandidaten som fagperson.*

*§ 6 Yrkesopplæringsnemndas arbeidsutvalg behandler de innkommende forslagene og legger fram innstilling til vedtak for nemnda. Yrkesopplæringsnemnda forbeholder seg retten til å innhente opplysninger fra kandidatens lærebedrift. Hvis Yrkesopplæringsnemnda ikke finner noen kandidat prisen verdig et år, vil den ikke bli utdelt.*

*§ 7 Prisvinnerne får en gavesjekk på kr. 10 000 og et diplom.*

*§ 8 Utdelingen av prisen kan opphøre ved vedtak i Yrkesopplæringsnemnda i Nordland, som også kan vedta endringer i statuttene. Tvist i noe punkt i disse statuetter eller i forbindelse med utdelte priser, avgjøres av Yrkesopplæringsnemnda.*